கேள்வி: தில்சன் கொலை நிகழ்வு குறித்து விரிவாக சொல்லுங்கள்.
பதில்: தில்சன் கொலை நிகழ்வு என்பது சூலை 2011 இல் தமிழ்நாட்டில் சென்னையில் நடைபெற்ற ஒரு கொலை நிகழ்வு ஆகும். சென்னையில் ராணுவக் குடியிருப்பில் பாதாம் காய் பறிக்கச் சென்ற தில்சன் என்ற சிறுவன், ஓய்வு பெற்ற ராணுவ அதிகாரி கந்தசாமி ராமராஜால் சுட்டுக் கொல்லப்பட்டான். இச்சம்பவம் மக்கள் போராட்டங்களை ஏற்படுத்தியதோடு, முதல்வர் ஜெ. ஜெயலலிதாவின் தலையீட்டிற்குப் பின் வழக்கு குற்றப் புலனாய்வுத் துறை காவலர்களால் எடுத்துக்கொள்ளப்பட்டது. குற்றப் புலனாய்வுத் துறை (இந்தியா) காவலர் மற்றும் தடய அறிவியல் துறையினர் நடத்திய விரிவான விசாரணையில், குற்றவாளி தான் பயன்படுத்திய துப்பாக்கியையும், தோட்டாட்களையும் அருகில் இருந்த கூவம் ஆற்றில் வீசி எறிந்து, ராணுவக் குடியிருப்புக்குள் இருந்த ஒரு சிறுவனை மிரட்டியது ஆகியவற்றை கண்டறிந்தனர். குற்றவாளி ஓய்வு பெற்ற ராணுவ அதிகாரி கந்தசாமி ராமராஜ் கைது செய்யப்பட்டார். அவருக்கு ஆயுள் தண்டனை விதித்து சென்னை அதிவேக நீதிமன்றம் தீர்ப்பளித்தது. தில்சன் கொலை வழக்கில் ராணுவம் மற்றும் தமிழக அரசுக்கு இடையே ஏற்பட்ட அதிகார மோதல் இந்திய நிர்வாகம் வரலாற்றில் ஒரு மிக முக்கியமானதாகும். உயர் நீதிமன்ற நீதிபதிகள் தங்கள் தீர்ப்பில், "ஆதாம் தடை செய்யப்பட்ட பழத்தைத் தின்று சொர்க்கத்திலிருந்து வெளியேற்றப்பட்டான்; ஆனால், 13 வயது சிறுவன் தில்சன் பாதாம் பழத்தை ஆசைப்பட்டுப் பறித்ததற்காக இந்த பூமியிலிருந்தே வெளியேற்றப்பட்டான்" என்று உருக்கமாகக் குறிப்பிட்டனர்.
கேள்வி: தில்சன் கொலை நிகழ்வு - அதிகார மோதல் பற்றி விளக்கவும்.
பதில்: தில்சன் கொலை வழக்கில் ராணுவம் மற்றும் தமிழக அரசுக்கு இடையே ஏற்பட்ட அதிகார மோதல் இந்திய நிர்வாக வரலாற்றில் ஒரு மிக முக்கியமான கட்டமாகும். ராணுவத்தின் ஆரம்பகால மறுப்பு: சம்பவம் நடந்த ராணுவக் குடியிருப்பு பகுதி மத்திய அரசின் கட்டுப்பாட்டில் உள்ள ராணுவத்தின் எல்லைக்கு உட்பட்டது. தொடக்கத்தில், தில்சனைச் சுட்டது தங்கள் அதிகாரி இல்லை என்றும், துப்பாக்கிச் சூடு ராணுவ எல்லைக்குள் நடக்கவில்லை என்றும் ராணுவத் தரப்பு மறுத்தது. மாநில அரசின் கடுமையான நிலைப்பாடு: தமிழக முதலமைச்சர் ஜெ. ஜெயலலிதா, கொலையாளி யாராக இருந்தாலும் சட்டத்தின் முன் நிறுத்தப்பட வேண்டும் என்பதில் உறுதியாக இருந்தார். "குற்றவாளி ராணுவத்தைச் சேர்ந்தவராக இருந்தாலும், தமிழக காவல்துறை அவரைத் தேடி கண்டுபிடித்துக் கைது செய்யும்" என்று சட்டப்பேரவையில் அறிவித்தார். மத்திய அரசு மற்றும் ராணுவத் தலைமைக்கு அழுத்தம்: கொலையாளிக்கு ராணுவம் அடைக்கலம் தரக்கூடாது என்றும், விசாரணைக்கு முழுமையாக ஒத்துழைக்க வேண்டும் என்றும் தமிழக அரசு மத்திய பாதுகாப்புத் துறை அமைச்சகத்திற்கும், உள்ளூர் ராணுவத் தலைமைக்கும் அதிகாரப்பூர்வமாகத் கடிதம் மூலம் அழுத்தம் கொடுத்தது. குற்றப் புலனாய்வுத் துறை: ராணுவக் குடியிருப்புப் பகுதிக்குள் மாநில காவல்துறையினர் நுழைந்து விசாரணை நடத்த ஆரம்பத்தில் சில நடைமுறைச் சிக்கல்கள் இருந்தன. ஆனால், முதலமைச்சரின் நேரடி உத்தரவின் பேரில் வழக்கை எடுத்த சிபி-சிஐடி காவலர், ராணுவத்தின் எதிர்ப்புகளையும் மீறி அந்த வளாகத்திற்குள் நுழைந்து சோதனையிட்டு ஆதாரங்களைச் சேகரித்தனர்
கேள்வி: தில்சன் கொலை நிகழ்வு - கைது மற்றும் விசாரணை குறித்து விரிவாக சொல்லுங்கள்.
பதில்: இந்த வழக்கை குற்றப் புலனாய்வுத் துறை காவலர்கள் தீவிரமாக விசாரித்து, குற்றம் சாட்டப்பட்ட ஓய்வு பெற்ற ராணுவ அதிகாரியைக் கைது செய்தனர்.
கேள்வி: தில்சன் கொலை நிகழ்வு - நீதிமன்ற தீர்ப்பு பற்றி விளக்கவும்.
பதில்: 2012-ஆம் ஆண்டு ஏப்ரல் மாதம், சென்னை விரைவு நீதிமன்றம் இவ்வழக்கில் தீர்ப்பளித்தது. சிறுவனை சுட்டுக் கொன்ற குற்றத்திற்காக ஓய்வு பெற்ற ராணுவ அதிகாரி கந்தசாமி ராமராஜுக்கு ஆயுள் தண்டனை விதித்து உத்தரவிடப்பட்டது. இந்த தீர்ப்பு மிகக் குறுகிய காலத்தில் வழங்கப்பட்டது குறிப்பிடத்தக்கது. சென்னை விரைவு நீதிமன்றத்தின் இந்தத் தீர்ப்பை சென்னை உயர் நீதிமன்றம் உறுதி செய்தது.
கேள்வி: தில்சன் கொலை நிகழ்வு - சென்னை விரைவு நீதிமன்றத் தீர்ப்பு குறித்து விரிவாக சொல்லுங்கள்.
பதில்: * கொலைக் குற்றம் (IPC 302): சிறுவன் தில்சனை சுட்டுக் கொன்றதற்காக ஆயுள் தண்டனை மற்றும் ரூ. 50,000 அபராதம். (அபராதம் செலுத்தத் தவறினால் 6 மாத கடுங்காவல் சிறை). * ஆதாரங்களை மறைத்தல் (IPC 201): குற்றத்திற்குப் பயன்படுத்திய துப்பாக்கியை ஆற்றில் வீசி மறைக்க முயன்றதற்காக ஆயுள் தண்டனையுடன் இணைந்த சிறை. * ஆயுதச் சட்டம் (Arms Act-பிரிவு 27): உரிமம் இல்லாத துப்பாக்கியால் சுட்டதற்காக 3 ஆண்டுகள் சாதாரண சிறைத் தண்டனை மற்றும் ரூ. 5,000 அபராதம். * ஆயுதச் சட்டம் (பிரிவு 25): முறையான உரிமமின்றி ஆயுதம் மற்றும் வெடிபொருட்களை வைத்திருந்ததற்காக முறையே 1 ஆண்டு சிறை (ரூ. 2,000 அபராதம்) மற்றும் 1 ஆண்டு சிறை (ரூ. 3,000 அபராதம்) விதிக்கப்பட்டது. * பாதிக்கப்பட்ட குடும்பத்திற்கு இழப்பீடு: ராமராஜுக்கு விதிக்கப்பட்ட மொத்த அபராதத் தொகையான 60,000 ரூபாயில், ரூ. 50,000 தொகையை தில்சனின் தாயாருக்கு இழப்பீடாக வழங்க நீதிமன்றம் உத்தரவிட்டது.